Gmail

**Gmail** (від **Google Mail**, , *«джіме́йл»*)&nbsp;— бесплатна служба електронної пошты від америцької компанії Google. Дає доступ до поштовых ладичок через вебовый інтерфейс і за протоколами SMTP, IMAP.

Gmail зачав робити 1.&nbsp;апрїля 2004.&nbsp;року. До того для учиненя поштової ладичкы треба было достати позваня від владїтеля другої поштової ладичкы Gmail, авадь, для жителїв США, підтвердити особу через SMS. Типирь реґістрація слободна для жителїв многых країн.

Сервіс понукат 15&nbsp;ґіґабайтів дискового міста на письма и вкладеня: сись обсяг стало наростав з 1.&nbsp;апрїля 2005.&nbsp;року, коли на чисть рочницї запуска службы, доступный обсяг было примножено з 1&nbsp;ҐБ до 2&nbsp;ҐБ. Сись анонс допроважовав ся обіцянков, що Google бде примножовати предагаємый хоснователям обсяг, докы тот не досягне теоретичного предїла. Типирь у Google кажут, ож наростаня бде ся дїяти, докы в них не кінчит ся місто на их серверах.[*[https://en.wikipedia.org/wiki/Wikipedia:Verifiability#Wikipedia_and_sources_that_mirror_or_use_it круговоє цитованя]*]

Много функцій Gmail покладено на браузерному языкови проґрамованя JavaScript, що дає незвычайнї для вебовго окруженя возмогы, такі ги поступок команд із клавіатуры, обновеня сторонкы без переладованя (технолоґія AJAX).

Gmail є єдным з май популарных поштовых сервісів в інтернетови, на 2020.&nbsp;рік він числив 1,8&nbsp;млрд хоснователїв. Меншу популарність мают Yahoo! Mail (225 млн) тай AOL.

## Особливостї
У прирівнянї з тыми поштовыми вебовыми сервісами, що уже стали стандартными, Gmail понукає ряд особливостий і полїпшинь.

* **Проглядання обговорень.** Gmail слїдит окремі «обговореня»&nbsp;— зачаткову оповістку з ланцком відповідий на нёго.
* **15 ґіґабайт** діскового простора для листів. Айбо, розмір єдного листа, що достає ся вадь відсылає ся, не може перевышати 25 меґабайтів. Усї оповісткы електронної пошты, а ищи прикапчанї файлы, в тому числови усё то, що нахожує ся у роздїлах «Спам» і «Кошар» всокочувут ся на Google Діскови. Кідь місто в хранилищови кінчит ся, то оповісткы, що были адресованї вам, відпровадят ся назад вісылателёви. Обы достати більше міста, мож авадь стерти лишнї файлы, авадь купити доповнителный простор.
* **Автовсокоченя**. При едітованёви оповісткы пару раз на минуту дїє ся автоматичноє всокоченя «начеркової» копії.
* **Розвитый список контактів**. Для каждого собисїдника годнї класти ся фотоґрафія, адресы і мобілнї номера.
* **Комбінації клавіш**. Приспішают роботу із додатком.
* **Приміта намісто фасцікла**. Листы не заносят ся у фасціклы, а дїлят ся по катеґоріях, які хоснователь може доповнёвати і міняти.                                                                                                                                                                                                                                                                                                                                                                                                                                                                                                                                                                                                                                                                                                                                                          
* **Гляданя по обсягу листів**. Дозволят прудко находити лист за ключовыми словами.
* **Філтрованя від спама.**
* **Підпора всякых языків**. 
* **Підтримка RSS**. Дякуючи їй мож читати листы через другі RSS-клієнты, наприклад, з сторонок гляданковых сайтів msn.com, yahoo.com і самого google.com.
* **Замонтована орфоґрафічна провірка**.
* **Замонтованый чет**. Оповісткы годнї доставляти ся не лем через поштовых протоколів, а й через протокол jabber, дякуючи чому хоснователї можут міняти ся моменталными оповістками.
* **Відголошеня відправленя оповісток**. Сервіс дає возмогу відголосити відправленя вже загнаного електронного листа, сися функція доступна в плынї 6 секунд послїдь відправленя. Кнопка відголошеня відпавленя появлят ся в нижному лївому кутови браузера.

## Одкликаня

* Gmail 

## Зазначкы
Катеґорія:Пошта
Катеґорія:Службы Google
Катеґорія:Статя написана верьховинськым діалектом